Infanzie plurilengâl al è un progjet promovût de Agjenzie Regjonâl pe Lenghe Furlane adun cu la Aziende pai Servizis Sanitaris n. 5 “Basse Furlane”, e sostignût de Fondazion Crup, par promovi fra i gjenitôrs dai fruts a pene nassûts i vantaçs de educazion plurilengâl. Pes gnovis maris e pai frutins a son stâts realizâts materiâi informatîfs, un pacut cun diviers struments a supuart dal bilinguisim, e gadget une vore ninins.
-
- Valisute "Puarte a cjase il furlan" e je une valisute cun materiâi une vore utii e gadget simpatics, realizade par sensibilizâ e par invoiâ i gjenitôrs a inviâ un percors di educazion bi e plurilengâl. Te valisute si cjatin: la vuide “Crescere con più lingue” il Dvd di “Pimpa par furlan”; il librut “Cjantis e rimarolis pai frutins”; un bavarin e un adesîf pe machine.
-
- Publicazion "Crescere con più lingue. I consigli degli esperti. Le opportunità per i bambini e le loro famiglie" e je une vuide pratiche indreçade ai gjenitôrs, ai familiârs, ai insegnants e ai educadôrs, che e va insot tes tematichis leadis al bilinguisim infantîl. La vuide a stampe e je par talian ma si pues lei e scjariâ ancje te version in lenghe furlane.
-
- Depliant "Figotiju par furlan" sfueut informatîf che al spieghe in curt ai neogjenitôrs i vantaçs dal plurilinguisim, dant sponts e riflessions su lis oportunitâts e lis modalitâts di tignî te educazion plurilengâl. Dentri al è ancje un concors pai plui piçui par vinci une copie dal dvd Omenuts il carton animât di "Little People" dut par furlan.
-
- Segnelibri Un ogjet util par segnâ la pagjine dai vuestris libris preferîts, par invoiâus a cjalâ i video dal progjet ‘Cressi cun plui Lenghis’ e gjoldi de esperience e de cognossince di gjenitôrs e esperts che a mostrin trop impuartant che al è cressi i fruts bi e plurilengâi.
-
- Bavarin e Adesîf pe machine
Bavarin: un regâl une vore ninin pal picinin a pene nassût. Al bilengâl ‘di prin svol’ un bavarin cun l’invît: “Figotaitmi un a la volte!”
Adesîf pe machine: “Frut daûr” un adesîf simpatic di tacâ sul cristal de machine par segnalâ la presince di un frut parsore.
-
- Cjantis e rimarolis pai frutins Un librut ilustrât di Altan cun cjançons, disleelenghis, rimis e tiriteris, insiorât dal cd musicâl, nassût di un progjet di Silvana Schiavi Fachin e curât di Alessandra Kersevan e Giancarlo Velliscig (edizions Kappa Vu).
-
- Pimpa par furlan Dal fumut innomenât nassût de matite di Altan, un Dvd cun tredis pontadis des aventuris animadis de simpatiche cjçute blancje a balins ros, dal so amì Armando e di tancj altris personaçs che in cheste serie, in graciis de iniziative de ARLeF, de colaborazion de RAI, di Quipos srl e de Regjon Friûl Vignesie Julie, a fevelin e a cjantin par furlan pe gjonde di ducj i fruts dal Friûl.
-
- Omenuts Il famôs carton animât cognossût in dut il mont cul non “Little People”(Mattel_ Fisher Price) voltât in lenghe furlane. Cuatri dvd cun 5 episodis ognidun dulà che Lole, Miute, Pieri, Bete e Tonin, i cinc frutins protagonoscj, cu la lôr abilitât e voie di aventure, a frontin ogni dì une storie gnove, intun mont fat di pueste par lôr (SFF e Raja Films ed.).
fur_Latn unk fur_Latn unk fur_Latn unk fur_Latn unk fur_Latn unk fur_Latn fur_Latn fur_Latn unk fur_Latn unk fur_Latn unk fur_Latn